*Projekts*

Latvijas Republikas Saeimas Publisko izdevumu un revīzijas komisijai

Latvijas Republikas Saeimas Sociālo un darba lietu komisijai

*Par VSIA ”Paula Stradiņa klīniskā universitātes slimnīca” A korpusa 2.kārtas attīstību*

Saskaņā ar Latvijas Republikas Saeimas Publisko izdevumu un revīzijas komisijas un Saeimas Sociālo un darba lietu komisijas 2016.gada 16.jūnija vēstuli Nr.142.9/12-100-12/16 „Par P.Stradiņa Klīniskās universitātes slimnīcas A korpusa 2.kārtas būvniecību” Ministru kabinets sniedz informāciju atbilstoši pieprasījumam.

Ministru kabineta 2016.gada 26.jūlijā sēdē (turpmāk – Sēde) izskatīts Veselības ministrijas sagatavotais informatīvais ziņojums „Par VSIA „Paula Stradiņa klīniskā universitātes slimnīca” A korpusa otrās kārtas attīstību” (turpmāk – Ziņojums) un attiecībā uz VSIA „Paula Stradiņa klīniskā universitātes slimnīca” (turpmāk – Slimnīca) A korpusa 2.kārtas attīstības projektu (turpmāk – Projekts) pieņemti sekojoši valdības lēmumi:

1. **Par Slimnīcas Projekta finansēšanas modeli un avotiem, nodrošinot Eiropas Savienības (turpmāk – ES) fondu maksimālu līdzfinansējumu.**

Slimnīcas Projektam nepieciešamās izmaksas ir 91 068 678 *euro*.

|  |  |  |  |
| --- | --- | --- | --- |
| **Projekta darbība** | **Daudzums** | **Vienības izmaksas****[*euro ar PVN*]** | **Summa** |
| Projektēšana | 1 projekts | 3 423 635 | 3 423 635 |
| Autoruzraudzība | 1 pakalpojums | 684 727 | 684 727 |
| Būvniecība | 37 726 m2 | 1 815 | 68 472 690 |
| Būvuzraudzība | 1 pakalpojums | 1 369 454 | 1 369 454 |
| Telpu aprīkošana | 37 726 m2 | 453.75 | 17 118 173 |
| **Kopā** | **-** | **-** | 1. **68 678**
 |

Slimnīcas A korpusa otrās kārtas attīstības tiešās izmaksas paredzēts segt:

* + 75 687 788 *euro* apmērāno Eiropas Savienības fondu 2014.-2020.gada plānošanas perioda darbības programmas „Izaugsme un nodarbinātība” 9.3.2. specifiskā atbalsta mērķa „*Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru*” (turpmāk – SAM 9.3.2.) finansējuma ietvaros, novirzot Eiropas Reģionālās attīstības fonda finansējumu 85% apmērā, valsts budžeta līdzfinansējumu 9% apmērā un piesaistot privāto slimnīcas finansējumu 6% apmērā;
	+ 15 380 890 *euro* apmērā no valsts budžeta 2021. – 2022.gadā.

Papildus no slimnīcas pašu līdzekļiem un citiem finansēšanas avotiem (t.sk. izmantojot privātās publiskās partnerības modeli) tiks risināti jautājumi par autostāvvietas 20 030 m² (541 automašīnu izvietošanai) izbūvi, kas ir nepieciešama, lai nodotu ekspluatācijā Slimnīcas A korpusa otro kārtu, un par Projekta vadības kapacitātes nodrošināšanu, piesaistot kompetentus speciālistus un izstrādājot tādu vadības sistēmu, kas ļaus minimizēt Projekta riskus.

Ņemot vērā ierobežoto laiku Slimnīcas Projekta ieviešanai un to, ka ES fondu nosacījumi šobrīd neļauj piesaistīt finansējumu Projektam, līdz ES fondu finansējuma piesaistei nepieciešamo dokumentu apstiprināšanai Projektu paredzēts priekšfinansēt no valsts budžeta vēlāk refinansējot šīs izmaksas no ES fondu finansējuma. Lai mazinātu iespējamo ietekmi uz valsts budžetu, no valsts budžeta tiks finansētas tikai ar būvniecības projekta izstrādi saistītās izmaksas – 3 423 635 *euro* (ar PVN) apmērā.

1. **Par Slimnīcas Projekta iepirkumu organizācijas nosacījumiem.**

Finanšu ministrijas un Iepirkuma uzraudzības biroja kopējā redzējumā par iespēju īstenot Slimnīcas Projektu ar minimizētiem finanšu riskiem tiek secināts, ka Slimnīca 2011.gadā 29.septembrī izsludinātajā slēgtā konkursā “VSIA „Paula Stradiņa klīniskā universitātes slimnīca” A korpusa projektēšana, autoruzraudzība, būvniecības darbu veikšana un iebūvējamo iekārtu piegāde, uzstādīšana un apkalpošana garantijas laikā” (turpmāk – Slēgts konkurss) ir paredzējusi iespēju slēgt līgumu par samazinātu apjomu un šo iespēju izmantojusi, noslēdzot iepirkuma līgumu par A korpusa 1.kārtas projektēšanu un būvniecību. Tā rezultātā nav pamatoti pēc vairākiem gadiem “atgriezties” iepirkuma procedūrā un piešķirt konkursa uzvarētājiem arī to iepirkuma daļu, no kuras Slimnīca atbilstoši nolikumā un uzaicinājumā noteiktajam atteicās, noslēdzot līgumu par samazinātu apjomu. Iepirkumu uzraudzības birojs nesecina, ka ir viennozīmīgi izsekojamas pasūtītāja tiesības slēgt papildu līgumu par A korpusa 2.kārtu, jo tādas nav noteiktas ne Slēgta konkursa ziņojumā, ne paziņojumā par iepirkuma procedūras rezultātiem, ne noslēgtajā iepirkuma līgumā. Situācija, kad ir konstatējams “aptuvens” pasūtītāja nodoms (kā tas faktiski ir konkrētajā situācijā), nevis skaidri atrunātas iespējas, no publisko iepirkumu regulējuma viedokļa vērtējama kā tāda, kad šādas iespējas tomēr nav noteiktas.

Finanšu ministrijas un Iepirkuma uzraudzības biroja izvērtējumā norādīts, ka konkrētajā gadījumā, ja Slimnīca slēgtu līgumu par A korpusa 2.kārtas projektēšanu un būvniecību Slēgta konkursa ietvaros, ir ievērojams risks ar augstu varbūtības iestāšanās pakāpi un iespējamā “riska cena” 115,4 *milj.euro* ar tieši negatīvu ietekmi uz valsts budžetu, kas ir nepieņemami augsta:

* situācija var tikt vērtēta kā būtisks iepirkuma pārkāpums saistībā ar neatļautiem (prettiesiskiem) būtiskiem līguma grozījumiem;
* saskaņā ar Eiropas Komisijas un attiecīgi Vadošās iestādes vadlīnijām[[1]](#footnote-1) sagaidāma finanšu korekcija ne tikai 100% (ES fondu publiskā atbalsta finansējuma samazinājums) (aptuveni 109,7 *milj.euro*[[2]](#footnote-2)) apmērā no papildus līguma summas, bet arī papildus 25% (aptuveni 5,7 *milj.euro*) apmērā no esošā līguma summas par pirmās kārtas projektēšanu un būvniecību, kas tiek īstenots 2007.-2013.gada plānošanas periodā.

Ņemot vērā Finanšu ministrijas un Iepirkumu uzraudzības biroja identificēto finanšu risku 115,4 milj.*euro* apmērā ar tiešu negatīvu ietekmi uz valsts budžetu, secināms, ka Slēgta konkursa izmantošana jauno saistību uzņemšanai nav pieņemama. Tādējādi paredzēts organizēt jaunas iepirkumu procedūras, piesaistot būvprojekta izstrādātāju un būvdarbu veicēju konkursa kārtībā.

1. **Par galveno veicamo darbu (procesa soļu), kas saistīti ar Slimnīcas Projektu, izpildes termiņiem un atbildīgajām amatpersonām.**

Ziņojumā ir identificēti vairāki ar Slimnīcas Projekta virzību saistītie procesi, kuri jau tiek regulēti ārējos normatīvajos aktos, kā arī Ministru kabineta Sēdes protokolā noteikti papildu uzdevumi, tai skaitā:

* Veselības ministrijai līdz 2016.gada 26.augustam izstrādāt un iesniegt zināšanai Ministru kabinetā rīcības plānu par Pasaules bankas pētījuma rezultātu integrēšanu nacionālajā politikas plānošanas sistēmā un ES fondu ieviešanas nosacījumos, tai skaitā nosākot rīcību attiecībā uz ES fondu plānošanas dokumentu grozījumiem;
* Veselības ministrijai sadarbībā ar Finanšu ministriju, līdz slimnīcas lielā projekta iesnieguma iesniegšanai Centrālajā finanšu un līgumu aģentūrā, vienoties par projekta īstenošanas un uzraudzības kapacitātes stiprināšanas pasākumiem, tai skaitā par nepieciešamo kārtību un procedūru izstrādi projekta īstenošanas un uzraudzības procesa pilnveidošanai;
1. **Par Slimnīcas Projekta progresa atskaitēm.**

Slimnīcas Projekta ikdienas uzraudzība tiks nodrošināta atbilstoši ES fondu regulējumā paredzētajai uzraudzības kārtībai. Papildus Ministru kabineta Sēdes protokolā noteikts pienākums- Veselības ministrijai reizi gadā līdz 1.maijam izstrādāt un iesniegt zināšanai Ministru kabinetā progresa pārskatu par Slimnīcas A korpusa otrās kārtas īstenošanas gaitu iepriekšējā gadā.

1. **Par citiem ar Slimnīcas Projektu saistītajiem nosacījumiem, kas uzlabos projekta realizācijas kvalitāti un paātrinās būvniecību.**

Papildus jau augstāk minētajam Ministru kabineta Sēdes protokola uzdevumi attiecībā uz Slimnīcas Projekta realizācijas kvalitātes un ātruma palielināšanu paredz:

* Veselības ministrijai (Slimnīcai) līdz Slimnīcas lielā projekta iesnieguma iesniegšanai Centrālajā finanšu un līgumu aģentūrā izveidot projekta sabiedriskās uzraudzības grupu vai pēc būtības līdzīgu uzraudzības padomi vai forumu, kas ļautu novērst un mazināt ar Projekta ieviešanu saistītos riskus un veicinātu atklātību un galveno ieinteresēto partneru iesaisti un atbalstu;
* Veselības ministrijai (Slimnīcai), izstrādājot lielā projekta iesniegumu, izmaksu un ieguvumu analīzē iekļaut informāciju par Slimnīcas uzturēšanas izmaksām projekta dzīves ciklā.

Ministru prezidents M.Kučinskis

Veselības ministre A.Čakša

Valsts sekretāre S.Zvidriņa

08.08.2016 15:49

1119

J.Blaževičs

Investīciju un Eiropas Savienības fondu

uzraudzības departamenta direktors

Tālr.: 67876 046

Jevgenijs.Blazevics@vm.gov.lv

1. Eiropas Komisijas 19.12.2013. Vadlīniju par finanšu korekcijām iepirkumu pārkāpumu gadījumā 2.1.sadaļas 22.punkts <http://ec.europa.eu/regional_policy/sources/docoffic/cocof/2013/cocof_13_9527_annexe_en.pdf>; Finanšu ministrijas 30.10.2015. vadlīniju Nr. 2.7. Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020.gada plānošanas periodā 5.pielikuma 35.punkts - <http://www.esfondi.lv/vadlinijas--skaidrojumi> [↑](#footnote-ref-1)
2. Ja pieņem, ka otrās kārtas projektēšanas un būvniecības izmaksas ir 129,1 milj *euro* ar 85% ES fondu atbalsta likmi. [↑](#footnote-ref-2)